**Δραστηριότητα 2**

**(Ενσυναίσθηση)**

Ο Stratus είναι μαθητής στη Β’ Λυκείου, έρχεται από τη Μολδαβία και βρίσκεται πέντε χρόνια στην Ελλάδα. Παρακολουθεί το Νυχτερινό Λύκειο καθώς τα πρωινά εργάζεται με τους γονείς του σε λαϊκές αγορές. Στο σχολείο δυσκολεύεται με τα μαθήματα της γλώσσας αλλά αν και δεν έχει πολύ χρόνο για διάβασμα, τα πάει καλά στα Μαθηματικά. Δεν γνωρίζει καλά το σύστημα Δημόσιας Διοίκησης και δυσκολεύεται να αντιμετωπίσει τις διάφορες υπηρεσίες του Κράτους τις οποίες θεωρεί δαιδαλώδεις. Επίσης δεν γνωρίζει καλά το Ελληνικό Εκπαιδευτικό Σύστημα, κάτι που ισχύει και για τους γονείς του. Στο σχολείο φαίνεται πολλές φορές να είναι κουρασμένος και δυσκολεύεται να συγκεντρωθεί στο σχολικό περιβάλλον.

1. *Πως πιστεύετε ότι αισθάνεται ο μαθητής σε σχέση με το εκπαιδευτικό και το επαγγελματικό του μέλλον;*
2. *Τι πιστεύετε ότι σκέφτεται ο μαθητής σε σχέση με το εκπαιδευτικό και το επαγγελματικό του μέλλον;*
3. *Τι εμπόδια νομίζετε ότι συναντά ο μαθητής στην σχολική του προσαρμογή;*
4. *Τι εμπόδια νομίζετε ότι συναντάει ο μαθητής στον επαγγελματικό του σχεδιασμό;*
5. *Τι θα συμβουλεύατε τον Stratus να κάνει για να αντιμετωπίσει τα εμπόδια που βιώνει;*